Kaozeal:Amerikaneg — Wikipedia\nDa vezañ kendeuzet gant Saozneg SUA moarvat.--Trec'hlid mitonet (kaozeal) 13 Mae 2015 da 11:34 (UTC)\nAbeg ebet. Bianchi-Bihan (kaozeal) 13 Mae 2015 da 12:44 (UTC)\nBrav eo lakaat da zave ur skingomz hag a ra gant " Izrael, ar Chin" : gerioù a vo lakaet er wikipedia brezhoneg ivez? Bianchi-Bihan (kaozeal) 15 Mae 2015 da 16:13 (UTC)\n2 «N'eo ket implijet stank abaoe.»\n3 Ur skouer iskis\n4 Skarzhañ an traoù, emezañ\n7 Dizonestiz spered\n8 IP kuzh\n10 Tabut droch\n12 Amerikaneg e Sened SUA\n14 Ur fentigell...\nDanevelloù Carver hag ar re all ne oant ket troet diwar ar saozneg ! https://br.wikipedia.org/w/index.php?title=Amerikaneg&type=revision&diff=1644879&oldid=1644873 Bianchi-Bihan (kaozeal) 15 Mae 2015 da 19:05 (UTC)\nPegoulz e paouezi skrivañ traoù hep gwiriañ? Gwiriet em eus an traoù a-raok degas ar cheñchamantoù-se.--Trec'hlid mitonet (kaozeal) 15 Mae 2015 da 19:09 (UTC)\nE paouezi da skrivañ, e brezhoneg.\nNe oant troet diwar yezh ebet? Bianchi-Bihan (kaozeal) 15 Mae 2015 da 19:17 (UTC)\nKlasket ez poa touelliñ lennerien WP c'hoazh ur wech, en ur glask lakaat anezhe da lonkañ traoù na gaver ket er skridoù orin.--Trec'hlid mitonet (kaozeal) 15 Mae 2015 da 19:23 (UTC)\nA! Ar skridoù orin! lennet ganit en amerikaneg ... pe e saozneg? Bianchi-Bihan (kaozeal) 16 Mae 2015 da 07:01 (UTC)\n«N'eo ket implijet stank abaoe.»[kemmañ ar vammenn]\n«N'eo ket implijet stank abaoe » Ar ger amerikaneg a seblant bezañ implijet stankoc'h, evelato, eget an droienn "saozneg SUA" na gaver neblec'h war ar rouedad, ha ne'm eus ket soñj bezañ e lennet gwech ebet ivez.--Trec'hlid mitonet (kaozeal) 15 Mae 2015 da 19:07 (UTC)\nEn droienn "saozneg SUA" emañ ar ger saozneg da gentañ penn, anv ar yezh. Skrivagnerien SUA a skriv hag a gomz saozneg, n'eus nemet goulenn digant an droerien. Pa vezent o treiñ saozneg Matheson pe Fredric Brown e brezhoneg ne soñje ket an droerien e savfe c'hoant e korf ur pab ar brezhoneg, ugent vloaz goude, da vont da embann e oa ur yezh nevez, an amerikaneg. Bianchi-Bihan (kaozeal) 15 Mae 2015 da 19:15 (UTC)\nUr skouer iskis[kemmañ ar vammenn]\nhttp://pmbdiwan.eilderezdiwan.org/opac_css/index.php?lvl=more_results&mode=keyword&user_query=amerikaneg Petra zo da gompren? implijet e vez evel ger alc'hwez ? me a implij abrakadabra ivez evel-se. Bianchi-Bihan (kaozeal) 16 Mae 2015 da 09:07 (UTC)\nPa zigorer an disoc'h e lenner :\nTitl : Contes Méli-Mélo: Brest et ses villes jumelles\nEmbanner : Bibliothèque municipale de Brest, 2006\nNiver a bajennoù : 115 p\nNotenn hollek : Raklavar gant François Cuillandre, maer Brest\nYezh : Amerikaneg (ame)\nSklaeroc'h n'eus ket. 90.32.244.117 16 Mae 2015 da 10:56 (UTC)\nSklaer 'vel lagad an naer: al levr Contes Méli-Mélo: Brest et ses villes jumelles a zo en ur yezh anvet amerikaneg. Bianchi-Bihan (kaozeal) 16 Mae 2015 da 11:04 (UTC)\nMa ne fell ket deoc'h kompren eo bet troet lod kontadennoù diwar an amerikaneg da geñver un eskemm, evel m'eo displeget el lec'hienn, mezeg ebet ne c'hall ober war ho tro. 90.32.244.117 16 Mae 2015 da 20:13 (UTC)\nUn ali displeget ken brav n'en deus talvoudegezh ebet. Bianchi-Bihan (kaozeal) 17 Mae 2015 da 07:13 (UTC)\nSkarzhañ an traoù, emezañ[kemmañ ar vammenn]\nhttps://br.wikipedia.org/w/index.php?title=Amerikaneg&type=revision&diff=1644987&oldid=1644984 : anat eo piv zo o klask kuzhat ez eus gerioù all e-kichen "amerikaneg". Pa sonjañ : lakaet eo ez keriadur-te? Bianchi-Bihan (kaozeal) 16 Mae 2015 da 12:05 (UTC)\nFaos[kemmañ ar vammenn]\nHervez an Trec'hlider: An amerikaneg eo ar saozneg evel ma vez komzet ha skrivet e Stadoù-Unanet Amerika. Faos.\nSaozneg a vez komzet e kevandir Amerika abaoe ar XVIvet kantved, e douaroù a deuy da vout SUA evit darn anezho (darn anezho hepken, rak Kanada zo en Amerika ivez); n'eo ket kemmet an traoù, saozneg a vez komzet hiriv c'hoazh, neuze n'eo ket ar saozneg, met UN anv roet d'ar saozneg-se; traoù zo o devez meur a anv : ar beure hag ar mintin, an evned hag al laboused, hag un toullad re all;\nAmerikaneg zo ur ger krouet e kreiz an XXvet kanved ; diezhomm eo d'ar re a ra gant ar ger saozneg, diziouerus da dud zo, evel alies, n'eus ket peadra da sodiñ gant se evel-just;\ndaou c'her zo eta : da bep hini hervez e ezhommoù, met n'eus ket da rediañ an dud d'ober gant ur ger, hervez doare ar fanatiked, pa c'hall an dud dibab, evel etre atav ha bepred, lakomp;\nfaos eo eta ar frazenn An amerikaneg eo ar saozneg evel ma vez komzet ha skrivet e Stadoù-Unanet Amerika.\namerikaneg a c'hall kaout meur a ster ivez, hervez e implijerien : n'eo ket d'an Trec'hlider da zibab n'en do nemet unan;\namerikaneg eo ivez (da larout eo: ur ster all ouzhpenn) ne vern pe yezh all komzet en Amerika, ha n'eo ket ar saozneg hepken : amerikaneg ivez eo spagnoleg ha portugaleg ha galleg Amerika, hag a-raok ar re-se, kement yezh amerindian zo.\nur ster all c'hoazh, pe un arster mar karer, a welan-me er frazenn : Perak deskiñ amerikaneg ? Warc'hoazh e vo komzet brezhoneg gant ar bed a-bezh! Amañ, a gav din, eo brizhsaozneg ar ster. Disprizus ouzh an Amerikaned, pe Stadunaniz pe Kanadianed e vent. Betek-hen em eus soñjet ne dalveze ket ar boan pouezañ war se, met evel-se e klevan implij ar ger ar peurliesañ. Ouzhpenn-se, met n'em eus ket pouezet war-se ivez, ne vez implijet nemet ar ger saozneg gant ar Stadunaniz brezhonegerien a anavezan : disprizus e kavont ar ger amerikaneg en hon yezh, rak, emezo, ne gomzont ket "american", met "english".\nSetu perak e kinnigan skrivañ ar wirionezenn-mañ : An amerikaneg zo un anv all roet da saozneg Stadoù-Unanet Amerika. Bianchi-Bihan (kaozeal) 16 Mae 2015 da 14:16 (UTC) Bianchi-Bihan (kaozeal) 16 Mae 2015 da 14:16 (UTC)\nTrawalc'h eo lenn frazenn gentañ ar bajenn-mañ evit gwelet n'eo nemet avel ar pezh a gontez. Kinniget em boa eta adal an deroù kendeuziñ gant saozneg SUA, hag eno e vefe bet gallet ober anv eus kemet anv pe troienn evit danvez ar pennad, evel ma vez graet en un hollouezidur. Nac'het ganit kenkent. Ha prest out da gendelc'her evel-se ha da sevel pennadoù evel "hellazeg" versus "gresianeg"; ha petra 'viro a ober ur pennad "tregerieg" versus "brezhoneg Treger", ha kement 'zo?--Trec'hlid mitonet (kaozeal) 16 Mae 2015 da 15:14 (UTC)\nHa prest out da gendelc'her evel-se ha da sevel pennadoù evel "hellazeg" versus "gresianeg"; ha petra 'viro a ober ur pennad "tregerieg" versus "brezhoneg Treger", ha kement 'zo? Kentañ priz an Ijin hag ar Faltazi diroll, d'an Trec'hlider, gant gourc'hemennoù ar goarerien votoù. Pa ne vez arguzenn ebet n'eo ret berlobiañ ha kontañ gevier. Gant piv e oa bet boulc'het ha bouetet ar pennad "brezhoneg Treger"? Bianchi-Bihan (kaozeal) 16 Mae 2015 da 15:32 (UTC)\nAnglo-américain[kemmañ ar vammenn]\nLe Robert : « L'américain, le parler anglo-américain » ; cf. Larousse ivez. Heñvel eo ster amerikaneg, evel-just. Berniañ arguzennoù toull evit tagañ un implijer eo ar pezh emaoc'h oc'h ober, netra ken, en enep da reolennoù Wikipedia. 90.32.244.117 16 Mae 2015 da 20:25 (UTC)\n« L'américain, le parler anglo-américain » : Daou anv : a) américain, amerikaneg; b) le parler anglo-américain, saozneg SUA.\nPerak klask ar wirionez er geriadurioù gallek 'ta? N'eo ket mat a-walc'h ar geriadurioù saoznek? Bianchi-Bihan (kaozeal) 17 Mae 2015 da 07:20 (UTC)\nAli un den a bouez: Pour les bretonnants de naissance, le mot Breizh, accolé au mot touch, du verbe touchañ, conduire les bestiaux, était énigmatique, mais au diable les hésitations : une fois compris que le mot Bretagne, sous la forme Breizh, uni à un vocable anglo-américain, se change en label commercialisable, tout devient clair. Bianchi-Bihan (kaozeal) 17 Mae 2015 da 08:31 (UTC)\nDizonestiz spered[kemmañ ar vammenn]\nRal a wech em eus bet gwelet kement a zizonestiz spered hag a spered enepwikipedia war un dro. Ur fed gant daveoù lakaet ganin a zo bet skarzhet 6, 7, 8 gwech marteze (perak e tisplij kement?), hep an disterañ displegadur. Distroet e vez ar frazennoù evit lavaret koulz lavaret ar c'hontrol: ur skouer a zeu da vezañ evel dre vurzhud "ar skouer nemeti" (ha selaouet eo bet an holl abadennoù radio brezhonek gant Bianchi-Bihan a-raok lakaat ar pezh a zo bet skrivet gantañ?). Kemer a ra ar bajenn-se evit e bajenn bersonel, liv ur blog warnañ, ha n'eus nemet e soñjoù personel (dispaket e-barzh), a-gement o deus gwir da gaout o flas war a seblant.--Trec'hlid mitonet (kaozeal) 17 Mae 2015 da 17:23 (UTC)\nAli personel. Ret eo degas arguzennoù. Bianchi-Bihan (kaozeal) 17 Mae 2015 da 17:26 (UTC)\nBetek pelec'h ez i war hent an divezhoni??? Trawalc'h eo gwelet an doare a c'hourlakaez hag an doare all evit gwelet e skarzhez ur bern traoù (fedoù ha daveennoù), hag ec'h ouzhpennez un tamm dre holl "soñjoù personel" dihollouezhiadurel evel «Anat eo ez eo un doare gwelloc'h da vrudañ ar ger eget en ul levr.»--Trec'hlid mitonet (kaozeal) 17 Mae 2015 da 17:35 (UTC)\nGwir eo, evel-just, met evit ober plijadur dit on prest da dennañ.\nAn amerikaneg eo ar saozneg evel ma vez komzet ha skrivet e Stadoù-Unanet Amerika a zo, evel a lavarez, un tamm mat dihollouezhiadureloc'h c'hoazh dra'z eo faos. Bianchi-Bihan (kaozeal) 18 Mae 2015 da 06:11 (UTC)\ndiholloueziadureloc'h evel-just: ar zh a oa ur fazi spontus graet ganin eta, diwar tapout hag adpegañ, ken aes ha tra, evel ur genaoueg, ar ger fazius difoupet digant an Trec'hlid: se 'zesko din. Bianchi-Bihan (kaozeal) 18 Mae 2015 da 06:59 (UTC)\nSkarzhañ hag adskarzhañ fedoù, daveoù... pebezh spered holloueziadurel...--Trec'hlid mitonet (kaozeal) 18 Mae 2015 da 07:06 (UTC)\nA! ur z hep h bremañ? Bianchi-Bihan (kaozeal) 19 Mae 2015 da 07:00 (UTC)\nUn IP kuzh a zo en em lakaet e-barzh ar jeu: .--Trec'hlid mitonet (kaozeal) 17 Mae 2015 da 18:58 (UTC)\nPeurvuiañ e tifennez an IPoù kuzh ... pa vezont re da vignoned. Bianchi-Bihan (kaozeal) 18 Mae 2015 da 06:07 (UTC)\nTroet eo an eskemmoù-se da vrezel personel. Setu amañ daveennoù a c'hallfe adlakaat ar gaoz war he roudennoù.\nLe Petit Robert, 2004, p. 80-b\nAMERICAIN — N. L'américain : l'anglais parlé aux États-Unis. → anglo-américain.\nANGLO-AMÉRICAIN — N. m. Langue anglaise parlée aux États-Unis. → américain\nGalleg > saozneg\nLe Robert & Collins, 1998, p. 31-b\naméricain - 2 NM (Ling) American (English)\nSaozneg > galleg\nLe Robert & Collins, 1998, p. 1012-c\namerican - 2b NM (Ling = American English) Américain\nWebster's College Dictionary, 2001, p. 43-b\nA•mer•i•can — n. 6. AMERICAN ENGLISH\nAmer'ican Eng'lish — n. the english language as spoken and written in the U.S. [1800-10, Amer.]\nGant ma servijo d'un dra bennaket. — Rudlamot (kaozeal) 17 Mae 2015 da 19:37 (UTC)\nTabut droch[kemmañ ar vammenn]\nPetra an diaoul eo an tabut droch-se ? Ne fell ket deoc'h mont war-raok gant danvez ar pennad kentoc'h ? --Y-M D (kaozeal) 18 Mae 2015 da 09:23 (UTC)\nLar se d'an Tabuter Mitonet. Ganin eo bet krouet ar bajenn, ganin eo bet kresket, evit e vrasañ displijadur : eñ eo pab ar c'heriaoueg. Bianchi-Bihan (kaozeal) 18 Mae 2015 da 09:27 (UTC)\nGwelit istor ar bajenn.--Trec'hlid mitonet (kaozeal) 18 Mae 2015 da 09:36 (UTC)\nDirollerezh[kemmañ ar vammenn]\n10:24 . . (-271) . . Trec'hlid mitonet (Kaozeal | degasadennoù) (Adlakaat an doare gant ar fedoù skarzhet dizehan ha hep an touelladurioù dizonest ha faosoni all a bep seurt)\nBianchi-Bihan (kaozeal) 18 Mae 2015 da 10:26 (UTC)\nAmerikaneg e Sened SUA[kemmañ ar vammenn]\nEn notenn 1 e lennan :\nU.S. Senate Roll Call Votes 109th Congress - 2nd Session as compiled through Senate LIS by the Senate Bill Clerk under the direction of the Secretary of the Senate.\nEr geriadur Webster (Random House, New York, 2001) e lennan ivez, pajenn 1188-b :\nsec•re•ta•ry, n.. 4. (often cap.) an officer of state charged with the superintendance and management of a particular department of government, as a member of the president's cabinet in the U.S.: Secretary of the Treasury.\nEr geriadur Le Robert & Collins meneget amañ uheloc'h e lennan c'hoazh :\nministre 1. NM a [gouvernement] minister (Brit.), secretary (surtout US); could you tell us Minister (Brit.), could you tell us Mr (ou Madam) Secretary (US)...\nAnat eo ez eo amerikanek implij ar ger Secretary er ster-se.\nKement-se lakaet ouzhpenn an daveennoù bet roet c'hoazh a zlefe kas aozer ar pennad da anzav en deus boulc'het a-dreuz, da c'houlenn digarez evit bezañ savet un "tabut droch", ha da nullañ ar pennad-se. A zo muioc'h, kregiñ a ra gant un ali personel (An amerikaneg zo un anv brezhonek fall) a-raok c'hoari gant ar gerioù evit lakaat e savboent dreist pep gwirionez (roet da saozneg Stadoù-Unanet Amerika, ar yezh muiañ komzet er vro-se, daoust ma n'eo ket yezh ofisiel.). Ha beuziñ donoc'h dre reiñ un daveenn amerikanek a laka saozneg SUA da yezh ofisiel SUA.\nVotiñ a c'hall bezañ graet : nullañ ar pennad "Amerikaneg", adkas ar c'hlask "Amerikaneg" da Saozneg SUA, a vefe da gempenn ha da glokaat neuze — ur mell labour, trawalc'h eo lenn he fajenn Kaozeal evit kompren. — Rudlamot (kaozeal) 18 Mae 2015 da 19:37 (UTC)\nAr ger fall a oa bet lakaet gant an Trec'hlid Mitonet, e-lec'h aar ger all. Sell mat hag e weli.\nNe fell ket din krediñ ur vunutenn e oac'h en em glevet evit ober an traoù en urzh: a) eñ o plantañ ar ger fall, ha b) te o skeiñ kenkent goude. Sur mat n'oc'h ket gouest d'ober troioù ken vil all nag an eil nag egile, ... na da sankañ bommoù e skridoù ar re all e vel a weler ur wech an amzer.\nda c'houlenn digarez evit bezañ savet un "tabut droch", ... ur soñj kaer : anaout a rez un den hag a zo 'vont d'en em zigareziñ peogwir en deus kemeret un anv da ziskouez e laka e fri e buhez prevez an dud? Pa anavezi anezhañ, lar din.\nBianchi-Bihan (kaozeal) 19 Mae 2015 da 06:35 (UTC)\nDiroll-oc'h-diroll[kemmañ ar vammenn]\nSetu ma karfe an Trec'hlid difenn ouzh an dud lenn bremañ: https://br.wikipedia.org/w/index.php?title=Amerikaneg&diff=next&oldid=1645511. Fentus eo ar pennad kaoz gant ar Saoz Martin Amis, pa lar "But I can speak American. I can write American". Din n'eus nemet ur Saoz hag a c'hall komz evel-se. Met goulenn a rin digant un Amerikan petra a sonj eus se. Ar ganaouenn zo goapaerezh. Se zo business : http://www.5minuteenglish.com/learn-american-english.htm . Bianchi-Bihan (kaozeal) 19 Mae 2015 da 06:53 (UTC)\nUr fentigell...[kemmañ ar vammenn]\n...pa ne c'hoarzher ket alies er Wikipedia brezhonek, war a welan.\nPetore kemm zo etre ur gontadenn saoznek hag ur gontadenn amerikanek ?\nE saozneg e krog dre Once upon a time there was...\nEn amerikaneg e krog dre You lotta motherfuckers ain't gonna believe this crap, but...\n— Lagad Zoltec (kaozeal) 16 Gou 2017 da 16:55 (UTC)\nAdtapet diwar « https://br.wikipedia.org/w/index.php?title=Kaozeal:Amerikaneg&oldid=1755052 »\nKemmoù diwezhañ degaset d'ar bajenn-mañ d'an 16 Gou 2017, da 16:56.


Ar c'hoad kanoù gant Jean-Daniel - RADIO KREIZ BREIZH\nJean-Daniel Bourdonnay a zo chom e Tregorn, ‘kichen Groñvel. Ur gwenaner eo, gounit a ra mel, pollen ha propolis ivez. Dibabet ‘neus da rannañ ganeomp e soñj diwar-benn ur blantenn a blij kalz dezhañ met ivez… d’ar gwenan evel just… Ar c’hoad kanoù (pe koad kelvez) ! Selaouit ta !\n(M’ho peus c’hoant da skoazell Florie oc’h adskrivañ gwelloc’h an atersadennoù, e vefe laouen! Setu he fostel : floriethielin@gmail.com. Mersi deoc’h!)\n« Ar blantenn-se a zo koad kelvez. Koad kelvez ‘vez lâret ba’ Kerne Uhel dre vras. Met ba’ Tregorn, aze, meump ur vilajenn a vez graet « botkanoù » deusi. Ha « botkanoù » a zo « bod kanoù », ha « kanoù » a zo ur poz pourlet ‘vit kelvez. Neuze aze ba’ Kreiz Breizh gwel’ a rit meump mesket un tamm hon brezhoneg etre re an Hanternoz, re ar Su, ba’r gwask ‘maomp un tamm bihan kwa.\nPlijout a ra din ar blantenn-se peogwir eo ur blantenn ‘m eus bet gwelet ma zad labourat ganti pa oan bihan. Hag evit an deizioù e ran ivez un tamm klask dour ha labourat war an energiezhioù ivez. Ha gant ar c’hoad-se zo voaien tapet ur forc’h, ha gant ar forc’h-se zo voaien mont da c’haloupat ar maezioù ‘vit klask dour kwa. Stêrioù dour zo ba’n douar hag evit toullañ puñs kwa. Se zo bagetennoù ‘vez graet deus se, fiñ un tamm bihan ‘m eus kwa. Hag ur spont ‘oa gwelet ma zad pa oan bihan oc’h ober-se peogwir hennezh ‘noa daouarn labourer-douar ha daouarn kalet hardizh, ha ma jav ‘neus soñj mat deus hemañ. Ha hennezh ‘noa graet, ‘noa klasket dour ur wech dirazon, ha ken ‘noa startet ar c’hoad, ar blusk zo aet kuit ‘barzh e daouarn kwa. Ken kreñv a oa ar forc’h o lakaat he beg ba’n douar ‘vit lâret ‘oa dour dindan e dreid kwa.\nHag ar blantenn-se evit ar Gelted zo a-bouez ivez peogwir homañ eo plantenn, peseurt mod… an « hir-gouiziegezh » ‘lârfen, da lâret eo klask goût petra a c’hoaverzo war-lerc’h, ha klask goût, « divination » e galleg. Ha sañset pa vez devet un tamm deus ar c’hoad-se a zo aestoc’h mont da veajiñ ‘barzh ho soñjoù. Ha sklaeroc’h ‘vez an traoù war-lerc’h kwa. Met ret eo, evidon, krediñ ‘ran a-walc’h gant-se, ar gwez zo kad da gaozeal dimp. Pas gant o beg, met gant… ma vez tremenet un tamm amzer ba’ treid ur wezenn a mod-se, n’em lakaat ‘barzh ur serten stad aketus a-walc’h, prest da selaou ar pezh ‘neus lâret, hag ar pezh zo da lâret dezhañ, dezhi ivez, aze zo voaien klask, fiñ zo voaien kaout titouroù evit ar pezh ‘peus c’hoant goût kwa.\nHag ouzhpenn deus se ‘vit ar gwenan, ar wezenn-se a zo a-bouez ken-ha-ken peogwir ur wech eo echu melad, melad an iliav, ba’n diskar-amzer, leun-chouk eo ar ruskenn gant iliav, ha gant pollen iliav ivez kwa.\nHa gant-se ma ‘peus c’hoant, sañset ‘vez tremenet ar goañvezh gant-se kwa. Met pa ‘vez afer adstagañ ar re vihan gant pollen. Pollen zo kig ar gwenan ma ‘peus c’hoant kwa. Ha sukr neuzen, pe mel kentoc’h a zo sukr ivez, a zo energiezh ‘vit ar gwenan kwa. Ha koad kanoù ‘giz-se eo an hini gentañ (*goude an haleg ?) o tifoupañ bleud-bleuñv ‘mod-se. Neuzen ‘vidomp-ni saverien gwenan eo a-bouez kaout gwez ba’r mod-se tro-dro d’ar ruskennoù evit komañs mat ar prantad ma ‘peus c’hoant kwa. Ha setu, aze ‘oa ma istor gant koad kanoù. »\nkoad kelvez / koad kanoù = noisetier\niliav = lierre


Sport – Dispak\n“Klub an douar santel”, ur c’hilometrad gant ur strollad mignoned leun a youl\n“Deus ‘ta mignon”·ez·ed eo tem ar Redadeg er bloaz-mañ. A-hed an hentad ez eus moaien da welet mignon·ez·ed o redek, plijadur e-leiz gante. E-kreiz tout an hent, da skouer. Ar c’hilometrad 1009, e Kervignag er Mor-Bihan, eo hini ar strollad […]\n26/05/2021 Darvoudoù, Keleier, Sport, Yezh\nHIIT #03 Sport er gêr, gant ur gador hag un troad skubellenn !\n15/12/2020 09/04/2021 Sport, Sportoù all\nKreñvaat #02 : tapit un tamm nerzh ouzhpenn !\nPellik a oa n’ho poa ket bet eus ma c’heloù ! Emichañs hoc’h eus graet meur a wech an teir abadenn gentañ. Setu unan ouzhpenn, un tammig diaesoc’h daoust ma c’hall bezañ graet gant an holl. Evel boaz e tiskouezan […]\n28/05/2020 14/09/2020 Sport, Sportoù all\nHIIT #02 : Buan hag aes… pe dost\nTro hoc’h eus bet moarvat da heuliañ an HIIT kentañ. Stefan a ginnig deoc’h un eil abadenn evit ober sport er gêr. Ur wech ouzhpenn n’ho po ezhomm a netra nemet youl, un tamm startijenn hag ar rikoù boas : […]\n07/05/2020 04/06/2020 Dudi, Sport, Sportoù all, Video\nKreñvaat ho kigennoù #01 : embregit ho korf a-bezh !\nAbaoe ur pennad emaoc’h kraouiet er gêr ha ne ouzoc’h ket petra da ober ken evit dispign un tamm nerzh hag ober war-dro yec’hed ho korf. Setu un abadenn a dalvezo deoc’h d’en ober. N’eus ket ezhomm eus kalz a […]\n27/04/2020 04/06/2020 Sport, Sportoù all, Video\nIstor trubuilhet mell-droad ar merc’hed\nTost 100 vloaz zo e oa bet dalc’het ar c’hrogad mell-droad ofisiel kentañ etre merc’hed e Frañs. Fenoz e vo roet lañs da Gib ar bed a vo mediaouekaet evel n’eo ket bet biskoazh c’hoazh moarvat. Darn eus ar c’hrogadoù […]\n07/06/2019 04/06/2020 Benelouriezh, Istor, Kevredigezh / Sokial, Mell-droad, Sport\nPetra eo Dispak ?\nCopyright Dispak © 2018-2020 Pep gwir miret strizh. Theme: Magazine Elite by Unfoldwp


Tres músicos - Wikipedia\nTres músicos (Tri soner)\nDiego Velázquez, war-dro 1617 - 1618\nTres músicos (Tri soner), pe Los músicos (Ar sonerien) zo un eoullivadur gant Diego Velázquez, hag unan eus ar re gentañ anavezet diwar e zorn.\nEn XIXvet kantved e oa en Iwerzhon, en dastumad La Touche. Aleshont e voe kaset da Londrez, hag en 1906 da Verlin, ma edo er Mirdi Bode. Hiziv emañ e Gemäldegalerie Berlin. Anaout a reer peder eiladenn gozh eus an daolenn, gwashoc'h o stad, hag unan anezho en un dastumad prevez e Barcelona.\nDaou zen zo o seniñ hag o kanañ, an trede a zo yaouankoc'h a zo gant ur werennad win, o vousc'hoarzhin, evel da reiñ da soñjal eo ar gwin o laka da seniñ, hag ur marmouz war e gein zo ur berenn en e zorn.\nDont a ra ar gouloù da ober ur seurt chiaroscuro.\nAdtapet diwar « https://br.wikipedia.org/w/index.php?title=Tres_músicos&oldid=1574195 »\nKemmoù diwezhañ degaset d'ar bajenn-mañ d'an 19 Mae 2014, da 20:25.


Pajenn:Crocq - Marvailhou Kerne, 1910.djvu/107 - Wikimammenn\nPajenn:Crocq - Marvailhou Kerne, 1910.djvu/107\nzic’holoas ar podhouarn elec’h m’edo ar zouben, tiz warni, o redek hag o kantren.\n— « Mâ ! Kalz koll az peus plantet warnoun, te oar mad, Yan, eme an aotrou. Koulskoude m’am eus lavaret d’it e oan deut aman d’az laza, me n’oun ket da veza tamallet ; va itron an hini a zo troet war an tu ze. N’eus forz, gwerz d’in da skourjez hag e lezin da vuez ganit. »\n— « Tomm oun d’am skourjez a respontas Yan ; koulskoude tommoc’h oun c’hoaz d’am buez ; ha setu gwerza awalc’h a rafen va skourjez burzudus. »\n— « Ha pegementad eo ? »\n— « Kant skoed, ar ger diweza, na muioc’h na nebeutoc’h. »\nHag evelse Yan an Inkin a bakas tri c’hant lur evit e skourjez, eun c’hoz tamm skourjez porc’h, mat da netra.\nHag an aotrou Furzod ? Mont a reas d’ar gear, laouen. Wardro an abardaez e teuas da zonj d’ezan e oa tud gantan o terri terien. Ebarz ar gegin, ar plac’hezed oa ganto ar podou bras war an oaled, dour kig, legumachou ebarz ; ne oa mui da ober nemet enaoui an tan dindan. An aotrou a gasas ar merc’hed kuit diwar e dro : « Gant va skourjez, emezan, me respont da domma souben d’am zud. »\nHag hen, war gorf e roched, an dour warnan, da vazata e bodhouarn gant e skourjez porc’h, eur brao gwelet anezan, me ’gav d’in.\nDeut e oa c’hwec’h eur, hag ar zouben ne oa ket c’hoaz sonj bervi ganti ; mont a reas an heol da gousket, ar c’hig n’edo ket c’hoaz digriet, kennebeud nag an dour klouaret. Ha foei ! an aotrou deut hir e deod war ar roched, a zavas bec’h war e chupen, a-dreist-oll pa deuas ar plac’hezed hag ar bôtred yaouank da ober gwap d’ezan dindan e fri…\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/107&oldid=124195 »


Sophie von Knorring - Wikipedia\n28 a viz Gwengolo 1797\ne Gräfsnäs (Sveden)\n13 a viz C'hwevrer 1848\ne Skålltorp (Sveden)\nSophie (Sofia Margareta) Zelow (hervez hec'h anv plac'h yaouank), pe von Knorring, ganet d'an 28 a viz Gwengolo 1797 e Gräfsnäs ha marvet d'an 13 a viz C'hwevrer 1848 e Skålltorp, a oa ur vaouez eus noblañs Sveden hag ur skrivagnerez romantoù svedek .\nDimezet e oa gant ar baron ha koronal Sebastian von Knorring. Unan eus krouerien ar romantoù gwirvoudel e Sveden e voe. Istorioù karantez eo an darn vrasañ eus he romantoù a c'hoarvez e metoù an noblañs. En he romant kentañ, Cousinerna, ez eus anv eus an enebiezh etre karantez ha dlead.\nAsambles gant Carl Jonas Love Almqvist, August Blanche, Fredrika Bremer hag Emilie Flygare-Carlén e voe Sophie von Knorring unan eus skrivagnerien bennañ Sveden er bloavezhioù 1830 ha 1840.\nCousinerna (Ar gendirvi) (1834)\nSkizzer. Första samlingen (1841)\nTorparen och hans omgifning (1843)\nSkizzer. Andra samlingen (1845)\nBref till hemmet, under en sommarresa 1846 (1847)\nAdtapet diwar « https://br.wikipedia.org/w/index.php?title=Sophie_von_Knorring&oldid=1474784 »\nKemmoù diwezhañ degaset d'ar bajenn-mañ d'an 4 Ebr 2013, da 19:48.


Sede pelec'h emañ ar Scottish Borders.\nAr Scottish Borders (Na Crìochan e gouezeleg) zo unan eus an 32 takad-kuzul eus Bro-Skos, etre Dinedin ha Bro-Saoz er gevred. En em ledañ a ra war torgennoù ar Southern Uplands, hag a-hed ar stêr Tweed. Emañ ar pennlec'h e Newtown St. Boswells. Etre 1975 ha 1996 e oa ur Rannvro eus Bro-Skos, gant an anv Borders hepken.\nEn e ster istorel e talveze Scottish Borders d'ober anv eus ar rannvro a-bezh a-hed an harzoù, koulz e tu Bro-Saoz hag e tu Bro-Skos.\nBro ar romantour Walter Scott: e Melrose e vevas ha beziet eo en Abati Dryburgh.\nMaezioù ar Scottish Borders\nAdtapet diwar « https://br.wikipedia.org/w/index.php?title=Scottish_Borders&oldid=1664327 »\nKemmoù diwezhañ degaset d'ar bajenn-mañ d'an 25 Gwe 2015, da 14:44.